CELEX: 32019D1789
Language: bg
Date: 2019-10-24 00:00:00
Title: Решение (ОВППС) 2019/1789 на Съвета от 24 октомври 2019 година за изменение на Решение 2010/573/ОВППС за ограничителни мерки срещу ръководителите на Приднестровския район на Република Молдова

25.10.2019   
               
               
                  BG
               
               
                  Официален вестник на Европейския съюз
               
               
                  L 272/150
               
            
         РЕШЕНИЕ (ОВППС) 2019/1789 НА СЪВЕТА
         от 24 октомври 2019 година
         за изменение на Решение 2010/573/ОВППС за ограничителни мерки срещу ръководителите на Приднестровския район на Република Молдова
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност,
         като имат предвид, че:
         
                     (1)
                  
                  
                     На 27 септември 2010 г. Съветът прие Решение 2010/573/ОВППС (1) за ограничителни мерки срещу ръководителите на Приднестровския район на Република Молдова.
                  
               
                     (2)
                  
                  
                     В Решение 2010/573/ОВППС следва да се добави член, в който да се предвиди, че Съветът и върховният представител могат да обработват лични данни с цел изпълнение на задачите им съгласно посоченото решение.
                  
               
                     (3)
                  
                  
                     Въз основа на преглед на Решение 2010/573/ОВППС срокът на прилагане на ограничителните мерки срещу ръководителите на Приднестровския район на Република Молдова следва да бъде удължен до 31 октомври 2020 г. Съветът ще направи преглед на ситуацията по отношение на ограничителните мерки след шест месеца.
                  
               
                     (4)
                  
                  
                     Поради това Решение 2010/573/ОВППС следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение 2010/573/ОВППС се изменя, както следва:
            
                        1)
                     
                     
                        Вмъква се следният член:
                        „Член 2а
                        
                           1.   Съветът и върховният представител на Съюза по въпросите на външните работи и политиката на сигурност ("върховният представител") могат да обработват лични данни, за да изпълняват задачите си съгласно настоящото решение, по-специално:
                           
                                       а)
                                    
                                    
                                       по отношение на Съвета — за целите на изготвянето и внасянето на изменения в приложението;
                                    
                                 
                                       б)
                                    
                                    
                                       по отношение на върховния представител — за целите на изготвянето на изменения в приложението.
                                    
                                 
                        
                           2.   Съветът и върховният представител могат да обработват, когато е приложимо, съответните данни, отнасящи се до престъпления, извършени от посочените в списъка физически лица, до присъди на тези лица или до мерки за сигурност по отношение на тези лица, само доколкото обработването им е необходимо за изготвянето на приложението.
                        
                        
                           3.   За целите на настоящото решение Съветът и върховният представител се определят за „администратори“ по смисъла на член 3, точка 8 от Регламент (ЕС) 2018/1725 на Европейския парламент и на Съвета (*1), за да се гарантира, че съответните физически лица могат да упражняват правата си съгласно Регламент (ЕС) 2018/1725.
                        
                        
                           (*1)  Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (OВ L 295, 21.11.2018 г., стp. 39).“"
                        
                     
                  
                        2)
                     
                     
                        Член 4, параграф 2 се заменя със следното:
                        
                           „2.   Настоящото решение се прилага до 31 октомври 2020 г. То подлежи на постоянен преглед. Действието му се удължава или то се изменя, ако е необходимо, ако Съветът прецени, че целите му не са постигнати.“
                        
                     
                  
         
            Член 2
            Настоящото решение влиза в сила в деня след публикуването му в Официален вестник на Европейския съюз.
         
         
            Съставено в Люксембург на 24 октомври 2019 година.
            
               
                  За Съвета
               
               
                  Председател
               
               A.-K. PEKONEN
            
         
         
            (1)  Решение 2010/573/ОВППС на Съвета от 27 септември 2010 г. за ограничителни мерки срещу ръководителите на Приднестровския район на Република Молдова (OВ L 253, 28.9.2010 г., стр. 54).